แซนโฮเซ (รัฐแคลิฟอร์เนีย)

แซนโฮเซ (อังกฤษ: San Jose) มีชื่ออย่างเป็นทางการคือ ซิตี้ออฟแซนโฮเซ (City of San José) (; สเปน: [saŋ xoˈse]) เป็นเมืองเศรษฐกิจ วัฒนธรรม และศูนย์กลางของซิลิคอนแวลลีย์ และเป็นเมืองที่ใหญ่ที่สุดในแคลิฟอร์เนียตอนเหนือ (ทั้งประชากรและพื้นที่) มีประชากรประมาณ 1,035,317 คน (ข้อมูลเมื่อ พ.ศ. 2560) เป็นเมืองที่ใหญ่ที่สุดเป็นอันดับสามในรัฐแคลิฟอร์เนีย (รองจากลอสแอนเจลิส และแซนดีเอโก) และเป็นเมืองขนาดใหญ่อันดับสิบในสหรัฐ แซนโฮเซตั้งอยู่บริเวณใจกลางของแซนตาแคลราแวลลีย์ และอยู่ทางทิศใต้ของอ่าวซานฟรานซิสโก แซนโฮเซมีพื้นที่ทั้งสิ้น 197.97 ตารางไมล์ (446.1 ตารางกิโลเมตร) แซนโฮเซตั้งอยู่ในซิลิคอนแวลลีย์ ซึ่งเป็นแหล่งรวมของบริษัทด้านเทคโนโลยีคอมพิวเตอร์กว่า 6,600 แห่ง อันประกอบด้วยบุคคลชั้นนำด้านไอทีจำนวนมากของโลกมารวมอยู่ในที่เดียวกัน จากบันทึกทางประวัติศาสตร์ระบุว่า มีอารยชนอพยพมาตั้งหลักปักฐานตั้งแต่ปี ค.ศ. 1777 ภูมิอากาศ แซนโฮเซมีลักษณะภูมิอากาศแบบเมดิเตอร์เรเนียน แห้งแล้งแล้งในฤดูร้อนและมีฝนตกในฤดูหนาว แต่เนื่องจากปริมาณหยาดน้ำฟ้ารวมทั้งปีค่อนข้างต่ำ บางครั้งจึงถูกว่าเป็นลักษณะภูมิอากาศแบบกึ่งแห้งแล้ง ฤดูร้อนมีอุณหภูมิเฉลี่ย 15-27 องศาเซลเซียสในเดือนสิงหาคม ส่วนฤดูหนาวมีอุณหภูมิเฉลี่ย 5-15 องศาเซลเซียสในเดือนธันวาคมและมกราคม แซนโฮเซมีปริมาณหยาดน้ำฟ้ารวมทั้งปีประมาณ 350 มิลลิเมตร และฝนตกเฉลี่ย 59 วันต่อปี เชิงอรรถ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ San Jose, California เว็บไซต์เมืองแซนโฮเซ ถามทางไป 'ซาน โฮเซ' เก็บถาวร 2009-01-22 ที่ เวย์แบ็กแมชชีน bangkokbiznews.com